b'\n_START_ARTICLE_\nSerovi juhised\n_START_PARAGRAPH_\n"Serovi juhised", ehk "N\xc3\xb5ukogudevastase elemendi Leedust, L\xc3\xa4tist ja Eestist deporteerimise l\xc3\xa4biviimise korra kohta", oli NSV Liidu Riikliku Julgeoleku Rahvakomissariaadi (NKGB) rahvakomissari aset\xc3\xa4itja, kindral Ivan Serovi poolt allkirjastatud kuup\xc3\xa4evata \xc3\xbclisalajane dokument, milles anti \xc3\xbcksikasjalikud juhised 13.\xe2\x80\x9314. juuni 1941 Juunik\xc3\xbc\xc3\xbcditamise l\xc3\xa4biviimiseks Eestis, L\xc3\xa4tis ja Leedus._NEWLINE_Juhistes t\xc3\xa4psustati, et k\xc3\xbc\xc3\xbcditamine tuleb viia l\xc3\xa4bi v\xc3\xb5imalikult salaja, vaikselt ja kiiresti. Perekondadel lubati v\xc3\xb5tta kaasa kuni 100\xc2\xa0kg isiklikke asju (riided, toit jm majakraam). Perepead saadeti GULAGi t\xc3\xb6\xc3\xb6laagritesse, pereliikmed N\xc3\xb5ukogude Liidu kaugemates piirkondades asuvatesse eriasulatesse.'